Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4098

b) A módosítások és azok dátumainak bejegyzésére szolgáló ablakot. 3.6 Azonosítás A térképet a következő nevekkel kell azonosítani: az ország neve, amelyben a repülőtér elhelyezkedik, annak a városnak, vagy körzetnek a neve, amelyet a repülőtér kiszolgál, továbbá a repülőtér neve és a futópálya(ák) azonosítói. 3.7 Mágneses eltérés A térképen a legközelebbi fokra kerekített mágneses eltérést, valamint az adatok felmérési dátumát fel kell tüntetni. 3.8 Légiforgalmi adatok 3.8.1 Akadályok 3.8.1.1 Akadálynak kell tekinteni és fel kell tüntetni a felszállás pályája alatti területen lévő, a felszállás pályájának kezdőpontjától induló, 1,2%-os lejtésű síkon túlnyúló akadályokat, kivéve azokat az akadályokat, amelyek a 3.8.1.2 pontban meghatározottak szerint teljes egészében más akadályok árnyékában fekszenek. Az olyan mozgó akadályokat, mint például hajók, vonatok, teherautók, stb., amelyek az 1,2%-os síkon túlnyúlnak, akadályoknak kell tekinteni, de ezeket nem lehet úgy venni, hogy azok képesek az árnyékhatás létrehozására. 3.8.1.2 Egy akadály árnyékát olyan sík felületként kell kezelni, amely az akadály tetején keresztül és a felszállási pálya területére merőlegesen húzott vízszintes vonalnál kezdődik. Ez a sík a felszállás nyomvonalának teljes szélességét fedi és vagy a 3.8.1.1 pontban meghatározott síkig, vagy a legközelebbi magasabb akadályig tart, amelyik előbb helyezkedik el. A felszállás nyomvonalának első 300 m-én (1000 láb) az árnyék síkok vízszintesek, ezen a ponton túl a síkok felfelé 1,2%-os meredekséggel emelkednek. 3.8.1.3 Ha az árnyékhatást létrehozó akadályt várhatóan eltávolítják, akkor a térképen fel kell tüntetni azokat a tárgyakat, amelyek az előző akadály eltávolítása után akadályokká válnak. 3.8.2 A felszállási pálya nyomvonal területe 3.8.2.1 A felszállás pályája alatti terület a föld felszínén közvetlenül a felszállás pályája alatt kijelölt, annak két oldalán szimmetrikusan elhelyezkedő, négy oldallal rendelkező terület. Ez a terület a következő jellemzőkel rendelkezik:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes